Æthelreds hustru het antagelig Wulfthryth. Et charter fra 868 viser til «Wulfthryth regina» (dronning). Det var sjeldent i 800-tallets Wessex for en konges hustru å bli omtalt under tittelen dronning, og det er kun umiskjennelig kjent at tittelen ble gitt til Æthelwulfs andre hustru Judith Martel av Flandern. Historikerne Barbara Yorke og Pauline Stafford og forskningsprogrammet behandler charteret som viser at Wulfthryth var Æthelreds dronning. Hun kan ha vært datter eller søster av ealdorman Wulfhere av Wiltshire, som forspilte sin land etter anklagen om å ha desertert kong Alfred for danene en gang rundt 878. Imidlertid nevner historikeren Sean Miller henne ikke. I notene til Simon Keynes og Michael Lapidges 1983-utgave av omtales en «mystisk 'Wulfthryth regina'», men Keynes hevder i 1994 at hun var «antagelig hustruen til kong Æthelred».